Chabib Nurmagomedov

Chabibas Abdulmanapovičius Nurmagomedovas (, av. ХIабиб ГӀабдулманапил НурмухӀамадов, g. 1988 m. rugsėjo 20 d.) – Rusijos mišrių kovos menų kovotojas, kovojęs UFC organizacijoje nuo 2012 iki 2021 m.

Jis dukart yra iškovojęs kovinio sambo čempiono titulą. 2018 m. tapo UFC lengvasvorių kategorijos čempionu ir titulą išlaikė iki 2021 m., kai atsistatydino. Karjeroje laimėjo visas 29-ias dvikovas. Jis yra laikomas vienu geriausiu mišrių kovos menų kovotoju istorijojehttps://www.bbc.com/sport/mixed-martial-arts/54681864https://www.cbssports.com/mma/news/khabib-nurmagomedov-enters-conversation-of-mmas-greatest-of-all-time-after-ufc-254-win-and-retirement/https://mmajunkie.usatoday.com/lists/ufc-khabib-nurmagomedov-goat-debate-after-retirement.

 Biografija 
Chabibas Nurmagomedovas gimė 1988 m. rugsėjo 20 d. Sildi kaime, Dagestane, buvusioje Sovietų Sąjungoje. Jis turi vyresnį brolį Magomedą ir jaunesnę seserį Aminą. Nuo pat vaikystės užsiiminėjo imtynėmis, treniruojamas savo tėvo Abdulmanapo Nurmagomedovo. 2001 m. jo šeima persikėlė gyventi į Dagestano sostinę Machačkalą, kur būdamas 15 metų amžiaus pradėjo treniruotis dziudo, o koviniu sambo pradėjo užsiimti būdamas septyniolikos.  

 Mišrių kovos menų karjera 

 Karjeros pradžia 
Chabibas Nurmagomedovas mišriuose kovos menuose profesionaliai debiutavo 2008 m. rugsėjį būdamas 19 metų amžiaus. Po mėnesio jis laimėjo Atrium taurės turnyrą, kurio metu tą pačią dieną įveikė 3 oponentus. Tarp 2009 m. rugpjūčio ir 2011 m. vasario jis laimėjo 6 kovas. 2011 m. balandį Chabibą pasikvietė kautis ProFC organizacija, kurioje jis pasiekė 7 pergales užbaigdamas kovas techniniais nokautais arba oponento pasidavimu. Su 16 pergalių ir 0 pralaimėjimų jis patraukė didžiausios mišrių kovos menų organizacijos UFC dėmesį ir 2011 m. pabaigoje su jais Nurmagomedovas pasirašė šešių kovų sutartį lightweight (70,3 kilogramų) divizione.

 UFC organizacija 
UFC organizacijoje Chabibas debiutavo 2012 m. sausio 20 d. UFC on FX 1 renginyje, kurio metu trečiame raunde užsmaugė savo varžovą Kamal Shalorus. Sekanti jo kova įvyko 2012 m. liepos 7 d. UFC 148 renginyje su Gleison Tibau, kurį nugalėjo vienbalsiu teisėjų sprendimu. 2013 m. sausio 19 d. Nurmagomedovas įveikė Thiago Tavares nokautu pirmame raunde. 2013 m. gegužės 25 d. įveikė Abel Trujillo vienbalsiu teisėjų sprendimu. Šioje kovoje Chabibas Nurmagomedovas 21 kartą sėkmingai parvertė oponentą ant grindų ir pasiekė rekordą, kuris laikosi iki dabar. Po pergalių prieš Pat Healy ir Rafael dos Anjos, Chabibas Nurmagomedovas nesikovė 2 metus dėl patirtos kelio kryžminių raiščių traumos. Grįžęs po traumos, 2016 m. balandžio 16 d., techniniu nokautu antrame raunde įveikė Darrell Horcher. Po dar dviejų pergalių prieš Michael Johnson ir Edson Barboza, Chabibas Nurmagomedovas užsitarnavo kovą dėl čempiono diržo lightweight (70,3 kilogramų) divizione.https://www.sherdog.com/fighter/Khabib-Nurmagomedov-56035

 Čempiono titulas ir jo gynimas 
UFC 223 renginyje buvo numatyta Chabibo Nurmagomedovo kova su Tony Ferguson, tačiau dėl patirtos traumos Ferguson negalėjo dalyvauti kovoje, todėl kaip pamaina jam buvo skirtas kitas varžovas, tuometinis UFC featherweight (65,7 kilogramų) diviziono čempionas Max Holloway.https://www.latimes.com/sports/la-sp-ufc-223-ferguson-holloway-20180401-story.html Diena prieš busimą kovą, 2018 m. balandžio 6 d., dėl sveikatos sutrikimo, Max Holloway taip pat pasitraukė iš kovos ir vietoje jo Chabibui teko kautis su Al Iaquinta.https://www.forbes.com/sites/trentreinsmith/2018/04/06/ufc-223-gets-a-surprise-new-main-event-khabib-nurmagomedov-vs-al-iaquinta/#6ad66f3c1db8 Dominuojančiu pasirodymu nuo kovos pradžios iki galo Nurmagomedovas iškovojo pergalę vienbalsiu teisėjų sprendimu ir tapo UFC lightweight diviziono čempionu.

2018 m. rugpjūčio 3 d. buvo paskelbta, jog UFC 229 renginyje, kuris vyko 2018 m. spalio 6 d. Las Vegase, Chabibas pirmą kartą savo titulą gins prieš buvusį UFC lightweight diviziono čempioną Conor McGregor. Renginio metu Nurmagomedovas įveikė Conor McGregor ketvirtame raunde sustabdydamas savo oponentą. Po kovos Chabibas iššoko iš narvo ir užpuolė oponento komandos draugą Dillon Danis, taip pradėdamas muštynes tarp abiejų komandų.https://theundefeated.com/features/bigotry-fueled-the-conor-mcgregor-khabib-nurmagomedov-brawl-after-ufc-229/

2019 m. birželį Chabibas Nurmagomedovas pasirašė naują kontraktą su UFC. Pirmoji numatyta kova po kontrakto pasirašymo buvo prieš laikiną lightweight diviziono čempioną Dustin Poirier, kuri įvyko Abu Dabyje, 2019 m. rugsėjo 7 d. UFC 242 renginyje. Nurmagomedovas laimėjo kovą, kai trečiame raunde, atliekant smaugimo veiksmą Dustin Poirier pasidavė. Po kovos jie apsikeitė savo marškinėliais, parodydami vienas kitam pagarbą. Chabibas interviu metu pasakė, jog parduos Dustino marškinėlius ir gautus pinigus paaukos pastarojo labdaros fondui. Vėliau paaiškėjo, jog marškinėliai buvo parduoti už 100 tūkstančių dolerių, kurios Chabibas ir paaukojo.https://www.givemesport.com/1505844-khabib-nurmagomedov-raises-100000-for-dustin-poiriers-charity

 Kontroversijos 
2018 m. balandžio 3 d. tarp Chabibo ir Conoro McGregor gero draugo Artem Lobov kilo kivirčas. Nurmagomedovas su savo palyda apsupo Artemą Lobov ir aiškinosi santykius.https://www.givemesport.com/1292925-the-exact-reason-why-khabib-nurmagomedov-slapped-artem-lobov-in-brooklyn Po dviejų dienų vykusio reklaminio renginio metu, Conoras su sava palyda užpuolė autobusą, kuriame buvo ir Chabibas. Incidento metu nukentėjo du UFC kovotojai: Ray Borg ir Michael Chiesa.https://www.espn.com/mma/story/_/id/24885232/the-conor-mcgregor-bus-attack-words-were-there

2018 m. spalio 6 d. po pergalės prieš savo didžiausią priešą Conorą McGregor, Nurmagomedovas iššoko iš narvo ir užpuolė savo priešininko komandos draugą Dillon Danis, kuris prieš kovą ir kovos metu provokavo Chabibą, ir taip prasidėjo muštynės tarp abiejų komandų. Muštynių metų du Nurmagomedavo treneriai Zubaira TuChugovas ir Esedas Emiragaevas užpuolė McGregorą. Teko įsikišti arenos apsaugai ir policijai, kurie greitai sustabdė muštynes. Už sukeltas muštynes Chabibui teko sumokėti 500 tūkstančių JAV dolerių baudą ir jis buvo suspenduotas 9 mėnesiams.https://bleacherreport.com/articles/2818211-conor-mcgregor-khabib-nurmagomedov-suspended-fined-for-ufc-229-brawl

 Asmeninis gyvenimas 
Nurmagomedovas yra avarų etninės kilmės, bei yra atsidavęs sunitas. Jis 2013 m. birželį vedė vaikystės draugę, kurios vardą slepia nuo viešumos.https://www.mirror.co.uk/sport/other-sports/mma/khabib-nurmagomedovs-mystery-wife-never-19338675 Su ja augina du vaikus. Jis yra pabaigęs Machačkalos finansų ir ekonomikos kolegiją. Kalba avarų, rusų, turkų ir anglų kalbomis.https://www.rbth.com/lifestyle/331279-7-facts-about-khabib

Jis turi du pusbrolius: Saidą ir Abubakarą Nurmagomedovus, kurie taip pat kaunasi UFC organizacijoje.

2016 m. Ch. Nurmagomedovas įsteigė savo komandą „Eagles MMA“. Komandos pavadinimas kilo nuo jam suteiktos erelio „The Eagle“ pravardės.http://khabib.com/en/about_club/ 

 Pasiekimai 

 Mišrūs kovų menai 

 Ultimate Fighting Championship
UFC lightweight diviziono čempionas, du kartus sėkmingai apgynęs savo titulą
 Du kartus yra gavęs geriausio nakties pasirodymo apdovanojimą (kovose prieš Edsoną Barbozahttps://mmajunkie.usatoday.com/2017/12/ufc-219-bonuses-cris-cyborg-holly-holm-net-50000-each-for-five-round-title-fight ir Dustiną Poirierhttps://www.bloodyelbow.com/2019/9/7/20854394/ufc-242-post-fight-bonuses-khabib-nurmagomedov-dominant-victory-takes-potn-honors )
 Chabibui priklauso daugiausia atliktų parvertimų vienoje kovoje rekordas. Kovoje prieš Abelį Trujillo Nurmagomedovas iš 28 bandymų 21 sykį sėkmingai parvertė oponentą ant grindų.https://bleacherreport.com/articles/1651923-ufc-160-results-khabib-nurmagomedov-sets-ufc-record-in-win-over-abel-trujillo
 Atrium taurė
 2008 metais tapo Pankration Atrium taurės nugalėtoju
 Sherdog.com
 2013 laimėjo metų proveržio nominacijąhttps://www.sherdog.com/news/articles/2/Sherdogcoms-2013-Miscellaneous-Awards-61921
 2016 laimėjo metų sutriuškinimo nominaciją (kova su Michael Johnson)https://www.sherdog.com/news/articles/Sherdogcoms-2016-Beatdown-of-the-Year-115817
 2016 laimėjo metų sugrįžimo nominacijąhttps://www.sherdog.com/news/articles/Sherdogcoms-2016-Comeback-Fighter-of-the-Year-115819
 Pasauliniai mišrių kovos menų apdovanojimai
 2016 laimėjo metų tarptautinio kovotojo apdovanojimąhttps://www.mmafighting.com/2017/3/2/14785422/world-mma-awards-2017-results  

 Sambo 

 Pasaulinė kovinio sambo federacija
 2009 laimėjo aukso medalį kovinio sambo pasaulio čempionate (74 kilogramų kategorijoje)https://web.archive.org/web/20161219092317/http://www.bsambo.com.ua/index.php?id=474&L=2
 2010 laimėjo aukso medalį kovinio sambo pasaulio čempionate (82 kilogramų kategorijoje)https://web.archive.org/web/20161219092723/http://www.bsambo.com.ua/index.php?id=787&L=2
 Rusijos kovinio sambo federacija
 2009 laimėjo aukso medalį Rusijos kovinio sambo čempionate (74 kilogramų kategorijoje)https://web.archive.org/web/20161220042242/http://www.bsambo.com.ua/index.php?id=38&L=2&tx_ttnews%5Btt_news%5D=118&cHash=f8751173fc86aad1c9bcc9906f5a3dc3

 Mišrių kovos menų rekordas 
29 dvikovos29 pergalės0 pralaimėjimųNokautu80Atlikus skausmingą veiksmą110Teisėjų nuosprendžiu100

 Šaltiniai 

Kategorija:Rusijos mišrių kovos menų kovotojai
Kategorija:UFC kovotojai